ผู้บัญชาการกองเรือยุทธการ มอบประกาศนียบัตร หลักสูตรเรือดำน้ำ
วันที่ 2 ส.ค. ผู้สื่อข่าวรายงานว่า เมื่อวันที่ 29 กรกฎาคม 2559 ที่ผ่านมา พลเรือเอก นริส ประทุมสุวรรณ ผู้บัญชาการกองเรือยุทธการ ให้เกียรติมาเป็นประธานในพิธีมอบประกาศนียบัตรแก่ผู้สำเร็จการศึกษาหลักสูตรเรือดำน้ำเบื้องต้นสัญญาบัตร และประทวน ณ กองบัญชาการกองเรือดำน้ำ กองเรือยุทธการท่าเรือแหลมเทียน การท่าเรือฐานทัพเรือสัตหีบ อำเภอสัตหีบ จังหวัดชลบุรี โดยมี พลเรือตรี พงศกร กุวานนท์ ผู้บัญชาการกองเรือดำน้ำ และข้าราชการกองเรือดำน้ำ ให้การต้อนรับ,หลักสูตรเรือดำน้ำเบื้องต้นนี้ เป็นหลักสูตรของกองเรือดำน้ำ กองเรือยุทธการ ที่เปิดอบรมให้กับข้าราชการในกองทัพเรือ ที่มีความสมัครใจ และความพร้อมในการเข้ารับการอบรมชั้นยศเรือตรี-นาวาโท ไม่จำกัดพรรคเหล่า โดยมีการจัดการศึกษาในห้องเรียน และการฝึกปฏิบัติ ทั้งหลักสูตร รวมใช้เวลา 8 สัปดาห์ มีกำลังพลที่เข้ารับการอบรมทั้งหมด 33 นาย เป็นนายทหารสัญญาบัตร 17 นาย เป็นนายทหารชาย 16 นาย และนายทหารหญิง 1 นาย คือ นาวาตรีหญิงจุฑามาศ พบสุข ประจำแผนกสมุทรศาสตร์การทหาร กองสมุทรศาสตร์ กรมอุทกศาสตร์กองทัพเรือ และนายทหารประทวน 16 นาย การอบรมหลักสูตรนี้มีจุดมุ่งหมายเพื่อสร้างให้กำลังพลกองทัพเรือ ได้เกิดความเข้าใจในเรื่องระบบพื้นฐาน และระบบปฏิบัติการทางยุทธวิธีของเรือดำน้ำ รวมถึงเรื่องระบบความปลอดภัย และการส่งกำลังบำรุงของเรือดำน้ำ ส่งผลให้กำลังพลของกองทัพเรือได้มีความเข้าใจเรื่องเรือดำน้ำสมัยใหม่ เพื่อเป็นการเตรียมความพร้อมในด้านองค์ความรู้รองรับในการมีเรือดำน้ำของกองทัพเรือต่อไป
ผู้บัญชาการกองเรือยุทธการ เป็นประธานในพิธีมอบประกาศนียบัตรแก่ผู้สำเร็จการศึกษาหลักสูตรเรือดำน้ำเบื้องต้น สัญญาบัตรและประทวน
กองเรือยุทธการ,มอบประกาศนียบัตร,นริส ประทุมสุวรรณ,ผู้บัญชาการกองเรือยุทธการ,เรือดำน้ำ,หลักสูตร,กองเรือดำน้ำ,ผู้สำเร็จการศึกษา,สัญญาบัตร,ประทวน,สัตหีบ,ชลบุรี,กองทัพเรือ,ข่าว,ไทยรัฐออนไลน์,ข่าวสังคม,ภูมิภาค,ทั่วไทย